钦定古今图书集成/明伦汇编/氏族典/第081卷 > 吴文华
## 钦定古今图书集成/明伦汇编/氏族典/第081卷 > 吴文华

按《福州府志》：“文华字子彬，连江人。嘉靖丙辰进士。以
母老便迎养，乞南，得兵部，出湖广督学佥事，转四川
参议，广西督学副使，历河南左布政使。上旌治行异
等。以副都御史巡抚广西，剿六平猺寨、殪昭平贼。擢
户部左侍郎。念母老，乞终养。服阕，再起兵部侍郎，复
抚广西，擢右都御史，总督两广。拜南京工部尚书，寻”
改兵部，参赞机务。有言官劾中珰恣暴。上怒。言官文
华论救，请治珰罪。不报。遂引疾乞休。再起南京工部
尚书，恳辞。诏以原官致仕。卒，赐祭葬，赠太子少保，谥
“襄惠。”